**Radionica – IKT**

**Dječji vrtić “Robotić”**

Broj grupa: 10 odgojnih skupina (8 vrtić + 2 jaslice)

Broj djece: 200 djece (32 djeteta u jaslicama, 128 djece u vrtićkim grupama)

Broj odgojitelja: 21

Stručni suradnici: ravnatelj, pedagog, psiholog, logoped, zdravstvena voditeljica

**Općenito o vrtiću:**

Objekt je situiran u jednom od naselja glavnog grada, u gusto naseljenom urbanom području. Ustanova nastoji koristiti najsuvremenije metode učenja kako bi djecu što bolje pripremili za osnovnu školu, a istovremeno im omogućili da kroz svakodnevnu igru na zabavan način savladaju korisne vještine i znanja. U vrtiću se održava redoviti 10-satni program, ali su također omogućeni programi ranog učenja engleskog jezika, folklorni i zborski program, informatički programi za uvođenje djece u osnove informatike, sportski programi te dodatni programi za nadarenu djecu.

**Prioritetna područja:**

1. Upoznavanje djece s edukativnim aplikacijama kroz korištenje edukativnih sadržaja prilagođenih predškolskom uzrastu putem „padova“ koji omogućavaju korištenje djeci koja ne znaju pisati i čitati. Zbog ograničenog broja uređaja i uvođenja djece, odgojitelji s malim grupama koje se naknadno izmjenjuju.
2. Educiranje roditelja o mogućnostima korištenja edukativnih aplikacija na pametnim telefonima kod kuće, ali uz istovremeno naglašavanje nadzora djece za vrijeme igre i važnosti ograničavanja pristupa internetu kako bi se zaštitili od neprikladnih sadržaja.
3. Uvođenje inovativnih IKT materijala u svakodnevni rad s djecom, uz naglasak na aktivnosti koje omogućavaju djeci međusobnu komunikaciju i suradnju.
4. Upoznavanje zainteresirane djece s osnovama programiranja i logičkog načina razmišljanja kroz aplikacije prilagođene njihovom uzrastu (npr. CodeMonkey ili Scratch za naprednije).