**Radionica III – Inkluzija**

**Dječji vrtić: Krijesnice**

Matični objekt : 8 skupina - 160 djece

Broj grupa : 8 (6 vrtić + 2 jaslice)

Broj djece: 36 djece u jaslicama, 124 djece u vrtićkim grupama

Broj odgojitelja 16

Stručni suradnici: pedgog, psiholog, ravnatelj, defektolog

**Općenito o vrtiću:**

Vrtić se nalazi u naselju većeg grada u Hrvatskoj. Vizija vrtića je sigurnost svakog djeteta, samopouzdanje, samopoštovanje istraživanje i razvijanje razvojnih prednosti, posebno pro socijalnog učenja, življenje i učenje prava, dobrobit i radost, sretno dijete.

Cilj ustanove je pomoći djetetu da se razvije u samopouzdanu, samostalnu, emocionalno senzibilnu, odgovornu, kreativnu i prije svega sretnu zadovoljnu osobu.

U vrtiću se ostvaruju redoviti 10 satni programi:

* Preventivni program unapređivanja sigurnosti i zaštite djece,
* Program evakuacije i spašavanja,
* Program prevencije ovisnosti,
* Program aktivnosti za sprečavanje nasilja među djecom,
* Program aktivnosti za suzbijanje korupcije i dr.

Individualizirani odgojno - obrazovni programi rada, programi su koji imaju za cilj usmjeriti u odgojno – obrazovnom radu s djetetom roditelje i odgojitelje na jake strane djeteta koje trebaju biti polazište u ponudi sadržaja i aktivnosti, a samim tim i poticaj za aktivnosti kojima će se utjecati i na razvoj slabije razvijenih vještina i pomoći djetetovu cjelokupnom razvoju.

U odnosu na ovo područje i krikulum vrtića te godišnji plan, prioritetna područja u ovoj ped.godini su:

1. Razviti senzibilitet prema skupinama djece koje dolaze iz socijalno – ekonomsko ugroženih obitelji
2. Uvažavanje različitosti
3. Obrazovanje djece od ranog djetinjstva da postanu savjesni građani koji će sudjelovati u odlukama koje se odnose na društvo u cjelini.
4. Stjecanje osjećaja individualnih i zajedničkih odgovornosti te razvijanje kritičkog mišljenja