**Radionica VI**

**Dječji vrtić „Snjeguljica“**

U Dječjem vrtiću "Snjeguljica" u Virovitici zaposleno je 47 djelatnika, od čega 30 odgojitelja, te zdravstvena voditeljica, pedagoginja i ravnateljica, koji brinu o odgoju i obrazovanju ukupno 368 djece u svojim programima. Dječji vrtić "Snjeguljica" djeluje u tri objekta: u jednom objektu u gradu Virovitici i po jednom objektu u obližnjim općinama Lukaču i Sopju.

Poštujući interese i potrebe djeteta u vrtiću se provode i kraći programi: rano učenje engleskog jezika, ritmika i sport te od prošle pedagoške godine provodimo kraći program za potencijalno darovitu djecu, u kojem sudjeluje devetero djece. U skupinu se uključuju djeca prema procjeni stručnog tima vrtića uz obvezno testiranje sposobnosti od strane psihologinje vrtića.

Program se odvija jednom tjedno za djecu od 4 do 7 godina i provode ga odgojiteljice i psihologinja koje su prošle edukaciju za rad s potencijalno darovitom djecom.

Ciljevi programa su:

* poticanje i razvoj različitih kognitivnih sposobnosti (različitih “vrsta” inteligencije)
* poticanje i razvoj kreativnog mišljenja i izražavanja
* poticanje i razvoj socio-emocionalne zrelosti, samopouzdanja i pozitivne slike o sebi

Valorizacija odgojno-obrazovnog rada pokazala je potrebu za pedagoškim inovacijama na ovom području ranog odgoja i obrazovanja te postoji potreba za stručnim usavršavanjem stručnih suradnika i odgojitelja.

U odnosu na ovo područje i kurikulum vrtića te godišnji plan, prioritetna područja u ovoj ped.godini su:

1. Stjecanje i razvoj vještina učenja u neposrednom okruženju.
2. Stjecanje IKT vještina
3. Kreativno podučavanje i širenje područja interesa darovitog djeteta
4. Razvijanje socio-emocionalnih vještina u vrtiću